Source: https://www.ustavnysud.sk/sk/kancelaria-ussr/o-kancelarii
Timestamp: 2019-07-16 03:08:19+00:00

Document:
O Kancelárii - Ústavný súd Slovenskej republiky
O Kancelárii/
Právne postavenie Kancelárie Ústavného súdu Slovenskej republiky (ďalej aj „Kancelária“) je upravené v § 29 zákona č. 314/2018 Z. z. o Ústavnom súde Slovenskej republiky a o zmene a doplnení niektorých zákonov (ďalej len „zákon č. 314/2018 Z. z. o ústavnom súde). V súlade s daným ustanovením je Kancelária štátnou rozpočtovou organizáciou a plní úlohy:
spojené s organizačným, personálnym, ekonomickým, administratívnym a technickým zabezpečením činnosti Ústavného súdu Slovenskej republiky (ďalej aj „ústavný súd“),
zabezpečuje odbornú podporu,
vyplývajúce z čl. 124 a nasl. Ústavy Slovenskej republiky,
vyplývajúce z ďalších právnych predpisov.
Organizačným útvarom Kancelárie je detašované pracovisko Kancelárie so sídlom v Bratislave.
Úlohy Kancelárie sú zabezpečované štátnymi zamestnancami a zamestnancami vykonávajúcimi práce vo verejnom záujme (§ 30 zákona č. 314/2018 Z. z. o ústavnom súde).
Kancelária je v zmysle § 15 ods. 2 písm. c) zákona o štátnej službe služobným úradom pre štátnych zamestnancov. Voči týmto zamestnancom a zamestnancom vykonávajúcim práce vo verejnom záujme zabezpečuje plnenie úloh zamestnávateľa.
Kancelária ako služobný úrad okrem iného:
a) plní úlohy a povinnosti, ktoré jej vyplývajú zo zákona č. 314/2018 Z. z. o ústavnom súde, zo Spravovacieho a rokovacieho poriadku Ústavného súdu Slovenskej republiky vydaného pod č. 114/1993 Z. z., ako aj z ďalších všeobecne záväzných právnych predpisov,
b) vedie evidenciu došlých podaní a návrhov v konaní pred ústavným súdom, a spravuje špecializovaný informačný systém ústavného súdu určený na ich evidenciu (Manažment konaní),
c) vedie evidenciu registratúrnych záznamov a plní úlohy a povinnosti vyplývajúce z platných právnych predpisov v tejto oblasti, vrátane archivácie dokumentov,
d) plní úlohy vyplývajúce zo všeobecne záväzných právnych predpisov pri správe majetku štátu a pri používaní prostriedkov štátneho rozpočtu, ako samostatnej rozpočtovej kapitoly,
e) vydáva služobné predpisy, ktoré upravujú podrobnosti vykonávania štátnej služby,
f) vydáva interné smernice a interné predpisy upravujúce podmienky a podrobnosti výkonu svojich úloh,
g) kontroluje dodržiavanie zákona o štátnej službe, všeobecne záväzných právnych predpisov na jeho vykonanie a služobných predpisov, interných smerníc a iných vnútorných predpisov.
Postavenie a úlohy Kancelárie upravuje:
A) Zákon Národnej rady Slovenskej republiky č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v § 29 až 31,
B) Zákon č. 55/2017 Z. z. o štátnej službe a o zmene a doplnení niektorých zákonov,
C) Zákon č.552/2003 Z. z. o výkone práce vo verejnom záujme v znení neskorších predpisov.
© 2019 Ústavný súd Slovenskej republiky. Všetky práva vyhradené. Počet návštev Dnes: 3 Týždeň: 7 Celkovo: 6720 Administrátor

References: súd 
 § 29
 čl. 124
 § 15
 § 29
 súd